**ELŐTERJESZTÉS**

Tiszavasvári Város Önkormányzata

Képviselő-testületének

**2023. június 12-én tartandó rendkívüli ülésére**

**Az előterjesztés tárgya:** **Együttműködési megállapodás megkötése a Magyarországi Magiszter Alapítvánnyal Tanoda és Biztos Kezdet Gyerekház működtetése érdekében**

**Mellékletek: -**

**Előterjesztés iktatószáma:** TPH/3201/2023.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

A rendkívüli Képviselő-testületi ülésen tárgyalt előterjesztéseket a bizottságok nem tárgyalják.

**Az ülésre meghívni javasolt szervek, személyek:**

|  |  |  |
| --- | --- | --- |
| Magiszter Magyarorsági Alapítvány fenntartójának képviseletében | Orosz Ferenc Sándor | [eselyter.intezmenyfenntarto@gmail.com](mailto:eselyter.intezmenyfenntarto@gmail.com), [evavarga20@gmail.com](mailto:evavarga20@gmail.com) |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2023. június 8.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Együttműködési megállapodás megkötése a Magyarországi Magiszter Alapítvánnyal Tanoda és Biztos Kezdet Gyerekház működtetése érdekében**

**Tisztelt Képviselő-testület!**

**A "*Tiszavasvári Komplex Felzárkóztatási Program Indításáról*" szóló 1957/2020. (XII.21.) Korm. határozat alapján a Tiszavasvári Komplex Felzárkóztatási Program megvalósítása kapcsán beruházás/felújítás tárgyban a BM/3017-13/2021. iktatószámú Támogatói okirattal megítélt támogatásból többek között az alábbiak megvalósítását is vállalta az önkormányzat:**

1. Tanoda, Biztos Kezdet Gyerekház - Büd:

Tiszavasvári Város Önkormányzata vállalta a Büdi részen (4**440 Tiszavasvári, Vasvári Pál u. 93.) lévő népkonyha felújítását és a kivitelezést követően Tanoda és Biztos Kezdet Gyerekház** működtetését **30-30 fővel.**

A kivitelezésnek **várhatóan 2023**. **szeptemberben lesz vége.** Mindkét szolgáltatásra központi finanszírozás vehető igénybe, melyre pályázni kell a fenntartónak. A pályázati lehetőség 2023. júliusban nyílik meg, és pozitív elbírálás esetén 3 évre jelent befogadást a finanszírozási rendszerbe. Azért, hogy ne essünk el ettől a lehetőségtől, addig vagy **más ingatlanra, jövőbeli engedélyeztetési időponttal, vagy a Vasvári Pál u. 93. szám alatti ingatlanra szükséges engedélyeztetni mindkét szolgáltatást, és a kivitelezés befejeztével telephely módosítással lehet az új épületet használatba venni.**

**Javasolt épület volt: 4440 Tiszavasvári, Vasvári P. u. 110. (tiszavasvári 1550 hrsz.),** **volt szenvedélybeteg** ellátás épülete. Az ingatlan jelenleg állami tulajdonban van, visszavétele folyamatban. **Amennyiben az államtól nem kerül vissza júniusban az épület, úgy a használati jogot a magyar állam nevében** a Magyar Nemzeti Vagyonkezelő Zrt. biztosíthatja **a Magiszternek. Ebben az esetben is a Magiszterrel kötött együttműködési megállapodás mentén működési engedélyt is kellene szereznie a pályázati időszak előtt az alapítványnak, hogy szeptembertől átvihető legyen a szolgáltatás a tanodába.**

**Mindkét szolgáltatás kapcsán együttműködési megállapodás kötése szükséges a majdani fenntartóval, aki az előzetes egyeztetések alapján a Magyarországi Magiszter Alapítvány lesz. Az alapítvány jelenleg is működtet tanodát Tiszavasváriban.**

2. Tanoda, Biztos Kezdet Gyerekház - Széles utca:

A Széles u. 1. szám alatti Közösségi Házban a **Magyarországi** **Magiszter Alapítvány által működtetett 30 fős tanoda kerülne be** az újonnan építendő **208 m2-es épületbe és új szolgáltatásként ugyanitt 30 fővel Biztos Kezdet gyermekház** indulna.

Ez az épület miatt **támogató okirat módosítás** került benyújtásra, melyben a kivitelezés befejezésének határidejeként **2024. december 31. napját jelöltük meg, azonban az új 208 m2 épület várhatóan hamarabb elkészül. Az új szolgáltatás, a Biztos Kezdet Gyerekház működési engedélyeztetése szintén meg kell, hogy történjen 2023. júniusig ideiglenes helyszínen, a finanszírozási rendszerbe történő befogadás érdekében. Ennek érdekében a** Magiszter Alapítvánnyal egyeztetéseket folytattunk arról, hogy amennyiben a Biztos Kezdet Gyerekház a Tanoda jelenlegi – ideiglenes - helyszínéül szolgáló ingatlanra lenne engedélyeztetve, júliusban pályázni tudna a központi finanszírozásra és később ez a szolgáltatás az új helyszínre költözhetne, már engedélyezett, finanszírozott szolgáltatásként.

**A már működő Tanoda kapcsán a fenntartó Magyarországi Magiszter Alapítvány rendelkezik központi finanszírozással, működési engedéllyel, így a beruházás befejezését követően a működési engedély módosítása válik szükségessé az új helyszín/telephely miatt.**

**Fentiek megvalósításához a Tanoda és a Biztos Kezdet Gyerekházak helyszínéül szolgáló ingatlanok használati jogát kell biztosítani a fenntartó Magyarországi Magiszter Alapítvány részére, ingyenes használattal,** azzal, hogy **a használatra vonatkozóan külön megállapodást kell kötni, és a használót terhelik az ingatlan** fenntartásával járó közüzemi költségek (különösen víz, energia, gáz, telefon, internet, szemétszállítás, veszélyes hulladékszállítás, takarítás) arányos részének megfizetése.

**A felzárkóztatási program keretében a szolgáltatások biztosításához -** a Támogató okirat szerint – **a beszerzett/beszerzendő ingó eszközökre** szintén **használati jogot kell biztosítani a Magiszter Alapítvány részére,** kizárólag a megjelölt célra, külön megállapodásban foglaltak szerint. A **használat kezdő időpontja** mind az ingó, mind az ingatlanra vonatkozóan a - tanoda, biztos kezdet gyerekház szolgáltatások tekintetében - a **működési engedély véglegessé válása**, amennyiben az engedély alapján a két szolgáltatás eltérő időben indulhat, akkor a megjelölt időpont az irányadó.

**Együttműködési megállapodásról megkötése, jogszabályi háttér:**

***A gyermekek védelméről és a gyámügyi igazgatásról szóló 1997. évi XXXI. törvény* (a továbbiakban Gyvt.), valamint *a gyermekek esélynövelő szolgáltatásainak szakmai feladatairól és működési feltételeiről szóló 40/2018. (XII.4.) EMMI rendelet* a Tanoda és Biztos Kezdet Gyerekház szolgáltatásokat a gyermekjóléti alapellátások között sorolja fel, és határozza meg annak személyi és tárgyi feltételeire vonatkozó keretszabályokat.**

**A Gyvt. 38/A. §-a alapján a Biztos Kezdet Gyerekház elsősorban rendszeres gyermekvédelmi kedvezményben részesülő, vagy hátrányos/halmozottan hátrányos helyzetű gyermekek és szüleik számára nyújt fejlődési lemaradást kompenzáló, a szülői kompetenciákat erősítő, a szülő és az óvodába még nem járó gyermek számára együttesen és önkéntesen igénybe vehet társadalmi felzárkóztatást segítő, a személyiségfejlődés egészét szem előtt tartó, prevenciós szolgáltatás.**

**A Gyvt. 38/B. § alapján a tanoda olyan, elsősorban rendszeres gyermekvédelmi kedvezményben részesülő, vagy hátrányos helyzetű vagy halmozottan hátrányos helyzetű gyermekek és kivételesen fiatal felnőttek számára nyújtott, önkéntesen igénybe vehető társadalmi felzárkózást segítő, a személyiségfejlődés egészét szem előtt tartó, prevenciós szolgáltatás, amely az Nktv. szerinti kötelező tanórai és egyéb foglalkozásokon való részvétel idején kívül, valamint a tanítási szünetekben segíti elő a szociokulturális hátrányok kompenzálását, a tanulmányok folytatását, a társadalomba való sikeres beilleszkedést, az életpálya-tervezést és a szabadidő hasznos eltöltését.**

**A tanoda a szolgáltatásait a helyi sajátosságokra és a gyermekek egyéni szükségleteire építve, a szülők bevonásával, a gyermek nevelési-oktatási intézményével, a család- és gyermekjóléti szolgálattal, a család- és gyermekjóléti központtal, a helyben elérhető egyéb, az érintett korosztály számára szolgáltatást nyújtó intézménnyel, valamint szükség esetén a gyermekvédelmi jelzőrendszer egyéb tagjával együttműködve nyújtja. A szolgáltatásnyújtás helyszínén kizárólag tanoda ellátás biztosítható.**

**A megállapodás célja a Biztos Kezdet Gyerekház működtetése a fejlődési lemaradás kompenzációjáért és az esélyegyenlőség elősegítéséért a szociálisan hátrányos helyzetű gyermekek és szüleik számára. Kiemelt cél a hátrányos helyzetű és halmozottan hátrányos helyzetű gyermek sikeres óvodai beilleszkedése, valamint a gyermek és a család sikeres társadalmi integrációja.**

Fentiek alapján kérem a Képviselő-testületet, hogy előterjesztést megtárgyalni és a határozat-tervezeteket elfogadni szíveskedjenek.

Tiszavasvári, 2023. június 7.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2023. (VI. 12.) Kt. számú**

**határozata**

**Együttműködési megállapodás megkötése a Magyarországi Magiszter Alapítvánnyal Tanoda és Biztos Kezdet Gyerekház működtetése érdekében**

Tiszavasvári Város Önkormányzata Képviselő-testülete ***„Együttműködési megállapodás megkötése a Magyarországi Magiszter Alapítvánnyal Tanoda és Biztos Kezdet Gyerekház működtetése érdekében”*** szóló előterjesztéssel kapcsolatban az alábbi határozatot hozza:

1. **1. Kifejezi együttműködési szándékát, a "Tiszavasvári Komplex Felzárkóztatási Program Indításáról" szóló 1957/2020. (XII.21.) Korm. határozat alapján a Tiszavasvári Komplex Felzárkóztatási Program (a továbbiakban: felzárkóztatási program) megvalósítása kapcsán (BM/3017-13/2021. iktatószámú Támogatói okirat: a továbbiakban: Támogatói okirat) a Magiszter Magyarországi Alapítvánnyal** (4024 Debrecen, Wesselényi utca 4/b. képviseli: ……………. kuratóriumi elnök, a továbbiakban: Magiszter Alapítvány) **tanoda, biztos kezdet gyerekház működtetésére** a településen, az **alábbiak szerint:**

* **A működéssel engedélyezett és üzemeltető a Magiszter Alapítvány 30-30 fő tanoda és biztos kezdet gyerekház szolgáltatásra, mind a büdi és a szentmihályi városrészen, vállalva a Támogató okiratban foglaltak megvalósítását a szolgáltatások szintjén. A vállalás a Támogató okirat esetleges jövőbeli módosításaira is kiterjed.**
* **A Magiszter Alapítvány vállalja** a szolgáltatások nyújtásához szükséges szakmai személyi és tárgyi minimumfeltételekről szóló **jogszabályban előírtaknak történő megfelelést, a tárgyi eszközök, azaz a tárgyi minimumfeltételek teljes körű biztosítását, a kis értékű eszközök pótlását, melyhez az önkormányzat a jelen határozat –** II.2, III.2., III.3. pontjában - foglaltak szerint nyújt **segítséget.**
* **Az önkormányzat együttműködő fél, mely együttműködés keretében:**
* **ingyenes használattal – ide nem értve a közüzemi díjakat - a jelen határozatban megjelöltek szerint** – külön megállapodásban foglalt feltételekkel - **helyszínt biztosít a Magiszter Alapítvány részére a szolgáltatások biztosítására,**
* **ingyenes használattal biztosítja a felzárkóztatási program keretében a szolgáltatások biztosításához Támogató okirat szerint beszerzett/beszerzendő ingó eszközöket a Magiszter Alapítvány részére kizárólag a megjelölt célra, külön megállapodásban foglaltak szerint.**

**Határidő:** haladéktalanul **Felelős:** Szőke Zoltán polgármester

**a szolgáltatások finanszírozására**

**megnyíló pályázati határidőre figyelemmel**

**I.2.** Felhatalmazza a polgármestert jelen határozat 1. pontja szerinti **együttműködési megállapodás megkötésére**, az abban foglalt feltételek szerint.

**Határidő:** haladéktalanul **Felelős:** Szőke Zoltán polgármester

**a szolgáltatások finanszírozására**

**megnyíló pályázati határidőre figyelemmel**

II.1. Felhatalmazza a polgármestert, hogy a **4440 Tiszavasvári, Vasvári Pál u. 93.** **(822/2/A/2 hrsz)** alatti ingatlan vonatkozásában az ingatlanban népkonyhát üzemeltető **Nyírségi Szociális Centrummal** (4400 Nyíregyháza, Szűrszabó út 4. sz.), és a **Magiszter Alapítvánnyal szerződést kössön az ingyenes használat vonatkozásában - biztos kezdet gyerekház és tanoda biztosítása céljából - figyelemmel a közös használatú helyiségek osztott használatára az alábbi feltételekkel:**

* használó vállalja a használatába adott helyiségek üzemeltetésével, fenntartásával járó közüzemi költségek (víz, energia, gáz, telefon, internet, szemétszállítás, veszélyes hulladékszállítás, takarítás) megfizetését, valamint a közös használatú helyiségek (folyosó/váró, wc) utáni használattal járó arányos költségek megfizetését.
* a mindennapi működés során bekövetkező kisértékű javítási, karbantartási, munkák elvégzését saját költségén

**A használat kezdő időpontja a tanoda, biztos kezdet szolgáltatások** tekintetében **a működési engedély véglegessé válása,** amennyiben az engedélyben a **szolgáltatások kezdő időpontja eltérő,** úgy az engedélyben a **szolgáltatások kezdetére vonatkozóan megjelölt időpont. A szolgáltatások megkezdésének időpontja** azonban **legkorábban** az ingatlanban folyó **felújítási munkálatok vége, jelenleg hatályos szerződés szerint 2023. szeptember 1. napja.**

II.2. Felhatalmazza a polgármestert, hogy a **4440 Tiszavasvári, Vasvári Pál u. 93.** **(822/2/A/2 hrsz)** alatti ingatlanban a **Magiszter Alapítvány** útján működtetett, Felzárkóztatási programban foglaltak szerinti **tanoda és biztos kezdet gyerekház szolgáltatásokhoz** Támogató okiratban foglaltak szerint **beszerzett tárgyi eszközök** vonatkozásában **ingyenes használati szerződést kössön, kizárólag a szolgáltatások biztosíthatósága céljából az alábbi feltételekkel:**

* A Magiszter Alapítvány a saját és használatra átadott eszközök őrzéséről, pótlásáról, javításáról, karbantartásáról, felülvizsgálatáról saját költségén gondoskodik.

III.1. **Kinyilatkozza,** hogy **a "Tiszavasvári Komplex Felzárkóztatási Program Indításáról" szóló 1957/2020. (XII.21.) Korm. határozat alapján a Tiszavasvári Komplex Felzárkóztatási Program megvalósítása keretében (Támogatói okirat) megépülő új 208 m2 hasznos alapterületű tanoda/biztos kezdet gyerekház épületében a Magiszter Alapítvány működtetésével kívánja biztosítani 30-30 fővel a Felzárkóztatási programban foglaltak szerinti tanoda és biztos kezdet gyerekház szolgáltatásokat, a Támogat okirat – ide értve annak esetleges jövőbeli módosításait is – szerinti beruházás lezárását követően az önkormányzati vállalás időpontjától.**

**Határidő:** esedékességkor **Felelős:** Szőke Zoltán polgármester

III.2. Felhatalmazza a polgármestert, hogy a **4440 Tiszavasvári, Széles u. 3. sz. alatti, új, 208 m2 hasznos alapterületű tanoda/biztos kezdet gyerekház céljára épülő** ingatlan vonatkozásában a **Magiszter Alapítvánnyal szerződést kössön az ingyenes használat vonatkozásában - biztos kezdet gyerekház és tanoda biztosítása céljából - az alábbi feltételekkel:**

* használó vállalja a használatába adott helyiségek üzemeltetésével, fenntartásával járó közüzemi költségek (víz, energia, gáz, telefon, internet, szemétszállítás, veszélyes hulladékszállítás, takarítás) megfizetését, valamint a közös használatú helyiségek (folyosó/váró, wc) utáni használattal járó költségek megfizetését.
* a mindennapi működés során bekövetkező kisértékű javítási, karbantartási, munkák elvégzését saját költségén

**A használat kezdő időpontja a tanoda, biztos kezdet szolgáltatások** tekintetében **a működési engedély véglegessé válása,** amennyiben az engedélyben a **szolgáltatások kezdő időpontja eltérő,** úgy az engedélyben a **szolgáltatások kezdetére vonatkozóan megjelölt időpont. A szolgáltatások megkezdésének időpontja** azonban **legkorábban** a beruházás befejezésének **vége, várhatóan 2024. december 31. napját követően.**

**Határidő:** esedékességkor **Felelős:** Szőke Zoltán polgármester

III.3. Felhatalmazza a polgármestert, hogy afelzárkóztatási programban foglaltak szerinti tanoda és biztos kezdet gyerekház szolgáltatásokhoz **Támogató okiratban** foglaltak szerint **beszerzett tárgyi eszközök vonatkozásában ingyenes használati szerződést kössön a Magiszter Alapítvánnyal,** kizárólag **a szolgáltatások biztosíthatósága céljából** az alábbi feltételekkel:

* A Magiszter Alapítvány a saját és használatra átadott – eszközök őrzéséről, pótlásáról, javításáról, karbantartásáról, felülvizsgálatáról saját költségén gondoskodik.

IV. Felkéri a polgármestert, hogy jelen döntésről tájékoztassa a **Magiszter Alapítvány** képviselőjét.

**Határidő:** azonnal **Felelős:** Szőke Zoltán polgármester